google/wiki40b huggingface dataset:
आख़ाल प्रान्त

आख़ाल प्रान्त (तुर्कमेनी: Ahal welaýaty, अंग्रेज़ी: Ahal Province, फ़ारसी: آخال) तुर्कमेनिस्तान की एक विलायत (यानि प्रान्त) है। यह उस देश के दक्षिण-मध्य में स्थित है और कोपेत दाग़ पर्वतों के साथ इसकी सरहदें ईरान और अफ़्ग़ानिस्तान से लगती हैं। इस प्रान्त का क्षेत्रफल ९७,१६० किमी२ है और सन् २००५ की जनगणना में इसकी आबादी ९,३९,७०० अनुमानित की गई थी। आख़ाल प्रान्त की राजधानी आनेउ शहर है जो राष्ट्रीय राजधानी अश्क़ाबाद के पास ही दक्षिण-पूर्व में स्थित है।

वर्णन

सन् २००० में आख़ाल प्रान्त में तुर्कमेनिस्तान के १४% लोग रहते थे। देशभर के कृषि उत्पादन का २३% मूल्य और औद्योगिक उत्पादन का ३१% मूल्य इस प्रान्त से आता था। यहाँ कृषि के लिए सिंचाई मशहूर काराकुम नहर से होती है जो आमू दरिया से पानी लाती है और इस प्रान्त के पूर्व से पश्चिम तक बहती है। दक्षिण में अफ़्ग़ानिस्तान से उत्तर की ओर बहने वाली तेजेन नदी (उर्फ़ हरी नदी, هری‌رود) भी प्रान्त के दक्षिण-पूर्वी भाग को पानी प्रदान करती है और इस नदी का पानी तेजेन शहर के दक्षिण में दो बड़े सरोवरों से गुज़रता है। आख़ाल प्रान्त सन् १८८१ के गेओक तेपे युद्ध के लिए प्रसिद्ध है, जिस स्थल पर अब एक नई मस्जिद खड़ी है। यह कोव अता (Kov Ata) नमक गुफ़ा में धरती-तल के नीचे स्थित बहरदेन नामक झील के लिए भी मशहूर है।
इन्फर्नो

इन्फर्नो महान इतालवी कवि दांते की महान कृति डिवाइन कॉमेडी का प्रथम भाग है। इसमें उन्होंने नर्क के यूरोपीय मान्यता के बारे में विवरण दिया है। उन्होंने इसके लिए वर्जिल की सहायता ली है।
शशांक

शशांक, बंगाल का हिंदू राजा था जिसने सातवीं शताब्दी के अंतिम चरण में बंगाल पर शासन किया। वह बंगाल का पहला महान् राजा था। उसने गौड़ राज्य की स्थापना की।
मालवा के राजा देवगुप्त से दुरभिसंधि करके हर्षवर्धन की वहन राज्यश्री के पति कन्नौज के मौखरी राजा ग्रहवर्मन को मारा। तदनंतर राज्यवर्धन को धोखे से मारकर अपना प्रभाव बढ़ाने का प्रयत्न किया। पर जब राज्यवर्धन के कनिष्ठ भ्राता ने उसका पीछा किया तो वह बंगाल भाग गया।
अंतिम गुप्त सम्राटों की दुर्बलता के कारण जो स्वतंत्र राज्य हुए उनमें गौड़ या उत्तरी बंगाल भी था। जब महासेन गुप्त सम्राट् हुआ तो उसकी दुर्बलता से लाभ उठाकर शशांक ने गौड़ में स्वतंत्र राज्य स्थापित किया। उस समय शशांक महासेन गुप्त का सेनापिति था। उसने कर्णसुवर्ण को अपनी राजधानी बनाई। आजकल कर्णसुवर्ण के अवशेष मुर्शिदाबाद जिले के गंगाभाटी नामक स्थान में पाए गए हैं। 
शशांक के जीवन के विषय में निश्चित रूप से इतना ही कहा जा सकता है कि वह महासेन गुप्त का सेनापति नरेंद्रगुप्त था- महासामंत और शशांक उसकी उपाधियाँ हैं। उसने समस्त बंगाल और बिहार को जीत लिया तथा समस्त उत्तरी भारत पर विजय करने की योजना बनाई।
शशांक हिन्दू धर्म को मानता था और बौद्ध धर्म का कट्टर शत्रु था। इसकी प्रतिक्रिया यह हुई कि शशांक के बाद बंगाल और बिहार में पाल वंशीय राजाओं ने प्रजा की सम्मति से नया राज्य स्थापित किया और बौद्ध धर्म को एक बार फिर आश्रय मिला। 'शशांक' पर प्रसिद्ध इतिहावेत्ता राखालदास बंद्योपाध्याय ने एक बड़ा ऐतिहासिक उपन्यास लिखा है।
सोहा अली ख़ान

सोहा अली ख़ान (जन्म: 4 अक्टूबर, 1978) हिन्दी फ़िल्मों की एक अभिनेत्री हैं।
बुधू भगत

बुधु भगत सन् 1831-1832 के झारखण्ड विद्रोह सिली गांव के नायक थे l 
बुधु  भगत का जन्म आज के झारखण्ड राज्य में राँची ज़िले के सिलागाई नामक ग्राम में 17 फ़रवरी, सन 1792 ई. को हुआ था। कहा जाता है कि उन्हें दैवीय शक्तियाँ प्राप्त थीं, जिसके प्रतीकस्वरूप वे एक कुल्हाड़ी सदा अपने साथ रखते थे।बाल्यकाल आमतौर पर 1857 को ही स्वतंत्रता संग्राम का प्रथम समर माना जाता है। लेकिन इससे इससे पूर्व ही वीर बुधु भगत ने न सिर्फ़ क्रान्ति का शंखनाद किया था, बल्कि अपने साहस व नेतृत्व क्षमता से 1832 ई. में "लरका विद्रोह" नामक ऐतिहासिक आन्दोलन का सूत्रपात्र भी किया। छोटा नागपुर के आदिवासी इलाकों में अंग्रेज़ हुकूमत के दौरान बर्बरता चरम पर थी। मुण्डाओं ने ज़मींदारों, साहूकारों के विरुद्ध पहले से ही भीषण विद्रोह छेड़ रखा था। उरांवों ने भी बागी तेवर अपना लिये। बुधु भगत बचपन से ही जमींदारों और अंग्रेज़ी सेना की क्रूरता देखते आये थे। उन्होंने देखा था कि किस तरह तैयार फ़सल ज़मींदार जबरदस्ती उठा ले जाते थे। ग़रीब गांव वालों के घर कई-कई दिनों तक चूल्हा नहीं जल पाता था। बालक बुधु भगत सिलागाई की कोयल नदी के किनारे घंटों बैठकर अंग्रेज़ों और जमींदारों को भगाने के बारे में सोचते रहते थे l इनके तलवार और  धनुष-बाण चलाने में पारंगत होने के कारण लोगों ने बुधु को देवदूत समझ लिया l  कैप्टन इंपे द्वारा बंदी बनाए गए सैकड़ों ग्रामीणों को विद्रोहियों ने लड़कर मुक्त करा लिया जिसका नेतृत्व बुधु ने किया । अपने दस्ते को बुधु ने गुरिल्ला युद्ध के लिए प्रशिक्षित किया। घने जंगलों और दुर्गम पहाड़ियों का फायदा उठाकर कई बार अंग्रेज़ी सेना को परास्त किया। बुधु को पकड़ने के लिए अंग्रेज़ सरकार ने एक हज़ार रुपये इनाम की घोषणा कर दी थी। हज़ारों लोगों के हथियारबंद विद्रोह से अंग्रेज़ सरकार और ज़मींदार कांप उठे। बुधु भगत को पकड़ने का काम कैप्टन इंपे को सौंपा गया l 
                  14 फ़रवरी, सन 1832 ई. को बुधु और उनके साथियों को कैप्टन इंपे ने  घेर लिया l कैप्टन ने गोली चलाने का आदेश दे दिया।  बुधु भगत तथा परिवार के सदस्यों एवं अपने हजारो अनुयायीयों के साथ शहिद हो गए।
अपमान

दुर्व्यवहार

आज की अधिकांश युवा पीढ़ी खुद को इतना समझदार मानती है कि वह अपने बुजुर्गों को अपने आगे बोलने तक नहीं देती उनके साथ जबान लड़ाना तो आजकल फैशन हो गया है । कोई बड़ा जरा कुछ समझाए तो पड़े लिखे कहते हैं ऊँची आवाज नहीं ढंग से बात करो। यह तो कुछ नहीं साहिब आजकल के बच्चे तो माँ बाप को गालिया देने से गुरेज नहीं करते।
अध्यारोपण प्रमेय

महत्व

अध्यारोपण का सिद्धान्त परिपथ विश्लेषण में बहुत उपयोगी है। इसकी सहायता से किसी भी जटिल (किन्तु रेखीय) परिपथ को अत्यन्त सरल तुल्य थेवेनिन या तुल्य नॉर्टन परिपथ में बदला जा सकता है। किन्तु अरेखीय पथ]]
जमात-उद-दिन-याकुत

जमात-उद-दिन-याकुत एक दास था जो रज़िया सुल्तान का प्रेमी और सलाह्कर था।
चीनी मिट्टी

उपयोग

चीनी मिट्टी का उपयोग बर्तन, प्याले, कटोरी, थाली, अस्पताल में काम में लाए जानेवाले सामान, बिजली के पृथक्कारी (इंसुलेटर), मोटरगाड़ियों के स्पार्क प्लग, तापसह ईटें इत्यादि बनाने में होता है। रबर, कपड़ा तथा कागज बनाने में चीनी मिट्टी को पूरक की तरह उपयोग में लाते हैं। कभी कभी इसे दवा के रूप में भी खिलाते हैं। हैजा इत्यादि बीमारी में केओलिन दी जाती है।

भारत में चीनी मिट्टी

भारत में चीनी मिट्टी बिहार की राजमहल पहाड़ियों और पथरगट्टा नामक स्थान के पास, दिल्ली के आसपास की पहाड़ियों में तथा केरल में त्रिवेंद्रम के पास कुंडारा नामक स्थान में अच्छी और प्रचुर मात्रा में मिलती है। राजस्थान में कई स्थानों पर (विशेषकर पहाड़ियों पर), मध्यप्रदेश, बंबई, गुजरात, चेन्नै, बंगाल और आंध्रप्रदेशों में भी चीनी मिट्टी बहुतायत से पाई जाती है। असम और पंजाब में भी चीनी मिट्टी प्रचुर मात्रा में पाई जाने की संभावना है।
फ्लोरीन

गुण

तरस्विनी के कुछ भौतिक गुण निम्नांकित हैं :
संकेत--- त (F)
परमाणु संख्या --- 9
परमाणु भार--- 19
गलनांक --- -223रू सें.
क्वथनांक --- -188रू सें.
आपेक्षिक घनत्व --- -1.265
परमाणु व्यास --- 1.36 ऐंगस्ट्रॉम
तरस्विनी समस्त तत्वों में अपेक्षाकृत सर्वाधिक क्रियाशील पदार्थ है। हाइड्रोजन के साथ यह न्यून ताप पर भी विस्फोट के साथ संयुक्त हो जाता है।
हाइड्रोफ्लुओरिक अम्ल अथवा उदजन तरस्विनिक (हाइड्रोजन फ्लुओराइड) (उ.त)(HF) अथवा (उ2त2) (H2F2) अत्यंत विषैला पदार्थ है इसका विशुद्ध यौगिक विद्युत्‌ का कुचालक है। इसका जलीय विलयन तीव्र आम्लिक गुण युक्त होता है। यह काच पर क्रिया कर सैकता तरस्विनिक (सिलिकन फ्लुओराइड) बनाता है। इस गुण के कारण इसका उपयोग काच पर निशान बनाने में होता है। हाइड्रोफ्लुओरिक अम्ल के लवण तरस्विनिक (फ्लुओराइड) कहलाते हैं। कुछ तरस्विनिक जल में विलेय होते हैं।
मासूमेह अबद

मासूमेह अबद (फ़ारसी: معصومه آباد; 5 सितंबर 1962 को जन्मी) एक ईरानी लेखक, विश्वविद्यालय के प्रोफेसर,  और रूढ़िवादी राजनीतिज्ञ हैं।   वह तेहरान नगर परिषद में स्वास्थ्य प्रभाग के तेहरान के चौथे इस्लामिक सिटी काउंसिल की सदस्य हैं।   अबाद पुस्तक आई एम अलाइव  की लेखक भी हैं।

क़ैद

ईरान-इराक युद्ध के दौरान, अबाद ने ईरानी रेड क्रिसेंट सोसाइटी (आईआरसीएस) के लिए अस्पतालों और अन्य चिकित्सा क्लीनिकों के निर्माण और प्रबंधन में महत्वपूर्ण भूमिका निभाई। युद्ध शुरू होने के तैंतीस दिनों के बाद, जब वह 17 साल की थी, तब मासूमेह अबाद, फतेह्म नाहिदी, मरियम बहरामि और हलीम अज़मौडेह को इराकी सैन्य बलों ने महशहर से अबादान के उच्च मार्ग (15 पर) पर  गिरफ्तार कर लिया था। अक्टूबर 1980  वे रेड क्रिसेंट मिशन पर थी। सबसे पहले, अबाद, नाहिदी, बहरामि और अज़मौडेह को तनुमेह सीमा शिविर में भेजा गया और फिर उन्हें एस्तेखबर (सद्दाम की गुप्त एजेंसी) और अल-रशीद जेल भेजा गया। कुछ समय बाद, अबाद और उसके साथी मोसुल और अल-अनबर शिविरों में चली गई। तीन साल और छह महीने बाद, 21 अप्रैल 1983 को, अबद रिहा हुई।
मैं अलाइव हूं, जो ईरान-इराक युद्ध के दौरान अपने अनुभवों का विवरण देते हुए मासूम अबाद द्वारा एक संस्मरण है।  जेल में किताब अबद की कैद की याद है।  इस पुस्तक को ईरान में 16 वें पवित्र रक्षा पुस्तक ऑफ द ईयर पुरस्कार में एक पुरस्कार मिला है ।   इस पुस्तक में ईरानी महिलाओं की कुछ भूमिकाओं पर चर्चा की गई है जिन्होंने युद्ध में भाग लिया था।

शिक्षा

आबद ने 1989 में ईरान के चिकित्सा विज्ञान विश्वविद्यालय से नर्स में बीएससी की डिग्री हासिल की,  1996 में ईरान के चिकित्सा विज्ञान विश्वविद्यालय से स्वच्छता में एमएससी और 2011 में शाहिद बेहेशती विश्वविद्यालय से स्वच्छता में पीएचडी।
इंदु शर्मा मेमोरियल ट्रस्ट

इंदु शर्मा मेमोरियल ट्रस्ट की स्थापना मई १९९५ में इन्दु शर्मा के असामयिक निधन के बाद उनके नाम पर की गई थी। इसका पंजीकरण मुंबई में हुआ और इसके न्यासी विश्वनाथ सचदेव, राहुल देव एवं नवीन निश्चल हैं। तेजेन्द्र शर्मा इसके सचिव हैं जो स्वर्गीय इंदु शर्मा के पति है। सूरज प्रकाश इसके भारतीय प्रतिनिधि हैं।
इस न्यास का उद्देश्य हिन्दी को अंतर्राष्ट्रीय स्तर पर प्रतिष्ठित करना है। इसके लिए संस्था द्वारा यूके कथा सम्मान दिया जाता है, स्थानीय गोष्ठियाँ की जाती हैं छात्रों को प्रोत्साहित किया जाता है तथा पुस्तकों का प्रकाशन व अनुवाद का काम किया जाता है।
दादागिरी

दादागिरी (bullying) बलप्रयोग से या धमकाकर किसी अन्य या अन्यों का अपमान करने, काम निकलवाने, मनोवैज्ञानिक रूप से हावी होने या अपना प्रभुत्व जमाने के प्रयास को कहते हैं। यह दुर्व्यवहार अक्सर बार-बार दोहराया जाने वाला और दादागिरी करने वाले के लिए आदत बन जाने वाला होता है। दादागिरी अन्य प्रकार की झड़पों से भिन्न है क्योंकि इसमें दादागिरी करने वाला अपने शारीरिक या सामाजिक बल को दूसरे पक्ष से कहीं अधिक समझता है और स्वयं को किसी भी प्रकार की हानि से सुरक्षित महसूस करता है। दादागिरी का व्यवहार अक्सर कानूनी अपराध की श्रेणी में आता है।
कर्मा (1986 फ़िल्म)

संक्षेप

राणा विश्व प्रताप सिंह (दिलीप कुमार) एक उच्च रैंकिंग पुलिस अधिकारी हैं जो जेल का प्रभारी है। वह अपराधियों को सफलतापूर्वक सुधारते हैं। एक दिन एक प्रमुख आतंकवादी संगठन सरगना से डॉ डैंग (अनुपम खेर) को गुप्त रूप से उनकी जेल में रखा जाता है। जब राणा दूर कहीं होता है, डैंग की सेना सफलतापूर्वक जेल का पता लगाती है और उसे मुक्त करती है। फिर उन्होंने जेल को नष्ट करने और आस-पास रहने वाले राणा के परिवार समेत सभी को मार दिया। हालांकि, उसकी पत्नी को छोड़ दिया जाता है।
शोक की अवधि के बाद, राणा ने डैंग और उसके आतंकवादी संगठन को खत्म करने के लिए एक मिशन शुरू करने का फैसला किया। उसकी योजना में एक कुलीन इकाई को प्रशिक्षित करना है। मिशन को भारत सरकार द्वारा अनुमोदित किया गया है और राणा ने सफलतापूर्वक बैजू ठाकुर (जैकी श्रॉफ), जॉनी / ज्ञानेश्वर (अनिल कपूर) और पूर्व आतंकवादी खैरुद्दीन चिश्ती (नसीरुद्दीन शाह) की भर्ती की।
सतत चर एवं असतत चर

गणित में चर सतत या असतत हो सकते हैं। यदि कोई चर, दो वास्तविक मानों के बीच के सभी वास्तविक मान ग्रहण कर सकता है तो कहा जाता है कि वह चर इन दो मानों के बीच सतत (continuous) है। किन्तु यदि कोई चर दो मानों के बीच सभी वास्तविक मानों को नहीं ग्रहण कर सकता बल्कि केवल कुछ ही मान ग्रहण कर सकता है तो उस चर को असतत चर (discrete variable) कहते हैं। ऐसा भी सम्भव है कि कोई चर संख्या रेखा के कुछ भाग (रेंज) में सतत हो जबकि किसी अन्य भाग में असतत।
सौन्दर्या

जीवन

इनका जन्म 18 जुलाई 1972 को कन्नड़ फिल्म लेखक के॰ एस॰ सत्यनारायण के घर कोलार में हुई थी। अपनी एमबीबीएस की पढ़ाई बीच में छोड़ कर इन्होंने जीएस रघु से शादी कर ली। जो सॉफ्टवेयर इंजीनियर है। इन्हें सावित्री के बाद आंध्र प्रदेश और तेलंगाना में काफी अधिक लोकप्रियता प्राप्त हुई। इन्हें इसके कारण तेलुगू सिनेमा की नई सावित्री भी कहा जाता था। 2004 में एक विमान हादसे में इनका निधन हो गई थी।

निधन

17 अप्रैल 2004 को आने वाले चुनाव में भारतीय जनता पार्टी और तेलुगू देशम पार्टी के उम्मीदवारों के प्रचार हेतु करीमनगर जा रही थीं। विमान सुबह 11 बजकर 5 बजे उड़ान भरने लगा और सौ फीट की ऊंचाई में पश्चिम की ओर जाते समय इसमें आग लग गया और यह दुर्घटनाग्रस्त हो गया। यह हादसा गांधी कृषि विज्ञान केन्द्र के पास हुआ था। इसी हादसे में इनका निधन हो गया।
हाइड्रोकार्बन

हाइड्रोकार्बन कार्बनिक यौगिक होते हैं जो हाइड्रोजन और कार्बन के परमाणुओं से मिलकर बने होते हैं। इनका मुख्य स्रोत भूतैल है। प्राकृतिक गैस में भी केवल हाइड्रोकार्बन पाए जाते हैं। हाइड्रोकार्बन संतृप्त तथा असंतृप्त दो प्रकार के होते हैं।
फ़िल्मफ़ेयर सर्वश्रेष्ठ ध्वनि अंकन पुरस्कार

फ़िल्मफ़ेयर सर्वश्रेष्ठ ध्वनि-अंकन पुरस्कार हर वर्ष फ़िल्मफ़ेयर पत्रिका द्वारा किसी हिन्दी फ़िल्म में सर्वश्रेष्ठ ध्वनि-अंकन (Sound recording)/ध्वनि-सज्जा (Sound disign) के लिए दिया जाता है।
नेतरहाट विद्यालय

नेतरहाट विद्यालय भारत के झारखण्ड राज्य में राँची के निकट नेतरहाट (160 किमी)नामक स्थान पर स्थित एक सुप्रसिद्ध आवासीय विद्यालय है। अपनी स्थापना से ही, पहले बिहार राज्य में और अब झारखण्ड राज्य के शिक्षा बोर्डों की परीक्षा में प्रथम दस स्थान पाने वाले अधिकांश विद्यार्थी इसी विद्यालय के रहते रहे हैं। सन् २००० में बिहार से झारखण्ड राज्य के निर्माण के बाद अब यह झारखण्ड शिक्षा परिषद के अन्तर्गत आता है। राज्य शिक्षा बोर्ड की परीक्षा के अलावा इस विद्यालय के विद्यार्थी क्षेत्रीय गणित ओलम्पियाड, राष्ट्रीय प्रतिभा खोज परीक्षा (NTSE) आदि में भी सदा अग्रणी रहते हैं। 
इस विद्यालय की स्‍थापना नवम्‍बर 1954 में हुई थी। राज्‍य सरकार द्वारा स्‍थापित और गुरुकुल की तर्ज पर बने इस स्‍कूल में अभी भी प्रतियोगिता परीक्षा के आधार पर प्रवेश मिलता है। यहाँ 10 -12 आयुवर्ग के बच्चों को प्रवेश दिया जाता है और लड़कों को उच्चतर माध्यमिक परीक्षा के लिए तैयार किया जाता है। अभी भी छात्र के आय के हिसाब से ही इस विद्यालय में फीस ली जाती है। इस विद्यालय में शिक्षा का माध्यम हिन्‍दी है। विषय के रूप में अंग्रेजी और संस्कृत भी पढ़ाए जाते हैं। यहाँ के छात्रों ने अनेकानेक क्षेत्रों में इस विद्यालय की कीर्ति-पताका लहरायी है। कई शीर्ष के नौकरशाह और टेक्नोक्रेट इसी विद्यालय से पढ़ कर निकले हैं।
माही-माही

नामोत्पत्ति व अर्थ

माही-माही का नाम हवाईवी भाषा से आता है, जिसमें "माही" का अर्थ "शक्तिशाली" होता है। डोल्फ़िनफ़िश कहलाने के बावजूद, इस मछली का डॉलफ़िन (सूंस) से कोई सम्बन्ध नहीं है - डॉलफ़िन वायु से सांस लेने वाली एक स्तनधारी होती है जबकि डॉलफ़िनफ़िश पानी में सांस लेने वाली एक मछली है।
गिरजा शंकर

गिरजा शंकर हिन्दी फ़िल्मों के एक अभिनेता हैं।
अलखिया सम्प्रदाय

प्रमुख सिद्धांत

इस सम्प्रदाय के सिद्धांत 'विष्णुगर्भपुराण' नामक ग्रन्थ में उल्लिखित हैं। यह ग्रंथ उड़िया भाषा में है। प्रो. आर्तवल्लभ महन्ती ने इसका संपादन करते हुए इसे 1550 ई. के पहले रचित बताया है। इस पुस्तक में वर्णित सिद्धांत इस प्रकार हैं। 
विश्व के चारों ओर 'अलख' का ही प्रकाश हो रहा है। अलख ही विष्णु है जिससे निराकार की उत्पत्ति हुई। सारी सृष्टि अलख के गर्भ में रहती है। अलख अज्ञेय है। चारों वेद उसके सम्बन्ध में कुछ भी नहीं जानते। अलख से प्रादुर्भूत निराकार तुरीयावस्था में रहता है और उसी दशा में उससे ज्योति की उत्पत्ति होती है। ि सृष्टि की उत्पत्ति का यह रूप महायानियों से मिलता है।
सोनम यादव

सोनम यादव भारत की महिला मुक्केबाज हैं।
सोनम यादव ग्रामीण पृष्ठभूमि से संबंध रखती हैं। 5 फीट 11 इंच लंबी मुक्केबाज सोनम यादव ने सन 2006 व 2007 में हुई जूनियर राष्ट्रीय महिला मुक्केबाजी में लगातार दो बार स्वर्ण पदक जीते हैं। इसी तरह वर्ष 2008 व 2009 में आयोजित सीनियर महिला मुक्केबाजी में भी उन्होंने लगातार दो बार स्वर्ण पदक जीते हैं। इसके अलावा सोनम यादव ने फैडरेशन कप मुक्केबाजी नैनीताल में 75 किलोग्राम भार वर्ग में स्वर्ण जीता है।
ग्रैंड ट्रंक एक्स्प्रेस २६१५

ग्रैंड ट्रंक एक्स्प्रेस 12615 भारतीय रेल द्वारा संचालित एक मेल एक्स्प्रेस ट्रेन है। यह ट्रेन चेन्नई सेंट्रल रेलवे स्टेशन (स्टेशन कोड:MAS) से 07:15PM बजे छूटती है और नई दिल्ली रेलवे स्टेशन (स्टेशन कोड:NDLS) पर 06:20AM बजे पहुंचती है। इसकी यात्रा अवधि है 35 घंटे 5 मिनट।

इतिहास

यह ट्रेन 1929 में मद्रास और दक्षिणी महरत्ता रेलवे द्वारा शुरू की गई थी। तत्कालीन मद्रास (अब चेन्नई) में इसका मुख्यालय था, उस समय यह ट्रेन पेशावर जो अब पाकिस्‍तान का हिस्‍सा है और मंगलौर के जो उस समय मद्रास प्रान्त का हिस्सा था के बीच चलाई गई थी। उस समय की यह सबसे लंबी दूरी तय करने वाली रेलगाड़ी थी। यह ऐतिहासिक रेलगाडी अब नई दिल्ली और मद्रास (अब चेन्नई) के बीच चलाई जा रही है। पहले कि तुलना में जीटी एक्सप्रेस का मार्ग अब काफी छोटा है। पहले भी इस ट्रेन की दूरी को कम किया गया था यह ट्रेन परिचालन के कुछ ही दिन बाद ही लाहौर (अब पाकिस्‍तान में) और मेटटुपालयम के बीच चलाई गई थी। तब यह ट्रेन ऊटी और कून्‍ूर को होते हुए चलती थी। उस समय की यह सबसे लंबी दूरी तय करने वाली ट्रेन की गिनती में आती थी।
आजादी से पहले जब यह ट्रेन चला करती थी तो पेशावर से मैंगलोर तक की दूरी तय करने में 104 घंटे लगते थे। अब यह ट्रेन भारत की राजधानी नई दिल्‍ली से तमिलनाडु की राजधानी चेन्नई के बीच प्रतिदिन चलती है। अब भी यह ट्रेन देश की राजधानी से तमिलनाडु की राजधानी तक पहुंचने में 35 घंटे 35 मिनट का समय लेती है। दोनों राजधानी की दूरी 2186 किलोमीटर (1358 मील) है। इस दूरी के बीच यह ट्रेन 38 स्‍टेशनों से होकर गुजरती है। आज भी यह ट्रेन देश की सबसे लंबी रेल मार्ग को तय करती है। और गंतव्‍य तक पहुंचने में तीन दिन का समय लेती है।

अनुसूची और सर्विस द ग्रैंड ट्रंक एक्सप्रेस

ट्रेन अपने इस सफर में कई राज्‍यों से होकर गुजरती है जिसमें तमिलनाडु, आंध्र प्रदेश, तेलंगाना, महाराष्ट्र, मध्य प्रदेश, राजस्थान, उत्तर प्रदेश, हरियाणा और दिल्ली प्रमुख हैं।
चौमुखा भैरवजी मन्दिर, झुंझुनू

पूजा

खरखरा तथा नज़दीकी स्थल के लोग चौमुखा भैरवी की पूजा पाठ करते रहते हैं। फरवरी के माह में अष्टमी के दिन स्थानीय लोग जागरण का आयोजन करते हैं।

नवीकरण

२००१ में स्थानीय लोगों ने मन्दिर के लिए दान भी दिया था I यहां श्रद्धालुओं के लिए १ रसोई घर ६ बड़े कक्ष तथा काफी व्यवस्था की गई है।
बी॰ बी॰ निम्बालकर

भाऊसाहेब बाबासाहेब निम्बालकर (12 दिसम्बर 1919 – 11 दिसम्बर 2012), जिन्हें आमतौर पर बी॰ बी॰ निम्बालकर के नाम से जाना जाता था, भारतीय क्रिकेट खिलाड़ी थे। वह 1948-49 सत्र के रणजी ट्रॉफी के दौरान नाबाद 443 के अपने स्कोर के लिए जाने जाते हैं। यह भारतीय प्रथम श्रेणी क्रिकेट में एकमात्र चौथा शतक और सर्वोच्च स्कोर है। यह उस क्रिकेट खिलाड़ी द्वारा किया गया सर्वाधिक स्कोर है जिसने कभी टेस्ट क्रिकेट नहीं खेला।
निम्बालकर का जन्म कोल्हापुर में हुआ था। उन्होंने अपनी प्रारंभिक शिक्षा कोल्हापुर के मॉडल स्कूल में की थी। उन्होंने 1939 में बड़ौदा के खिलाफ रणजी ट्रॉफी करियर की शुरुआत की। रणजी ट्रॉफी के मैचों में 56.72 की शानदार बल्लेबाजी औसत के बावजूद, निम्बालकर ने कभी टेस्ट क्रिकेट नहीं खेला। उनका प्रथम श्रेणी क्रिकेट करियर 1939-40 से 1964-65 तक चला।
दक्षिणपूर्व एशिया पर भारतीय प्रभाव का इतिहास

२०० ईसापूर्व से ही दक्षिणपूर्व एशिया भारत द्वारा प्रभावित होता र्हा है। यह प्रभाव १५वीं शताब्दी तक अनवरत चलता रहा। उसके पश्चात स्थानीय राजनीति अधिक प्रभावी हो गयी।
भारत ने दक्षिणपूर्व के राज्यों, जैसे बर्मा (ब्रह्मदेश), थाईलैण्ड (स्याम), इण्डोनेशिया, मलय प्रायद्वीप, कम्बोडिया (कम्बोज) और कुछ सीमा तक वियतनाम के साथ व्यापारिक, सांस्कृतिक और राजनैतिक सम्बन्ध स्थापित किये थे।
बोलिया सरकार छतरी,इंदौर

बोलिया सरकार की छतरी इंदौर केँ शासको द्वारा बनवायी गयी थी। इन छतरियोँ की वासतुकला बहुत सुंदर हैँ
२५२१ ईसा पूर्व

२५२१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५२१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
ऊमेओ विश्वविद्यालय पुस्तकालय

इतिहास

यह पुस्तकालय 1950 में खुली थी। इसको 1951 में उत्तरी स्वीडन की एक उलेखनीय पुस्तकालय माना गया। इस पुस्तकालय को स्वीडन में छपी हर पुस्तक की एक कापी दी जाती है।
भज गोविन्दम्

भज गोविन्दम् ५वीं शताब्दी ई. पू.  की एक लोकप्रिय हिन्दू भक्ति रचना है, जो संस्कृत में लिखी गयी है, तथा इसे लिखने का श्रेय आदि शंकराचार्य को है। यह रचना यह रेखांकित करती है कि प्रभु (यहाँ गोविन्द) के प्रति भक्ति सामान्य अध्यात्म का एक अति महत्त्वपूर्ण भाग है, जिसका कि भक्ति योग व भक्ति आंदोलन द्वारा समर्थन किया गया है।

सार्थकता

यह कालजयी रचना इस बात की स्मारिका है कि आदि शंकर जिन्हें ज्ञानमार्ग का महान पुरोधा माना जाता है वे भी भक्ति को समान लक्ष्य तक पहुँचाने वाली बताकर प्रशंसा करने में नहीं हिचकिचाये। तथा जैसा कि चक्रवर्ती राजगोपालाचारी ने अपने भाष्य में लिखा है, जब बुद्धिमत्ता परिपक्व होती है तो हृदय में जमकर जड़ें जमा लेती है, वह प्रज्ञा (विज़्डम) बन जाती है। जब वह प्रज्ञा जीवन के साथ संयुक्त होती है तथा क्रिया का रूप ले लेती है तब भक्ति बन जाती है। ज्ञान जो परिपक्व होता है भक्ति कहलाता है। यदि यह भक्ति में नहीं बदलता तो निरुपयोगी है।
जोमाटो

'जोमाटॉ  ' helpline number 7029625495 एक ऑनलाइन रेस्तरां खोजने वाली साइट है जो भारत, ब्राजील, तुर्की, न्यूजीलैण्ड, फिलीपींस, दक्षिण अफ्रीका, कतर, चिली, पुर्तगाल, यूएई, इंडोनेशिया, यूके कनाडा आदि देशों के नगरों में घर-पहुंच सेवा (होम डेलिवरी), केफ, आदि की सूचना प्रदान करता है। इस साइट का विश्व में अलेक्क्षा रैंक जुलाई २०१४ में 1,067 तथा भारत में 92 था।
तैराकी

तरण या तैराकी एक जलक्रीड़ा है। इसके अन्तर्गत अपने हाथ-पैर की सहायता से जल में गति करना होता है जो किसी कृत्रिम साधन के बिना किया जाता है। तैराकी मनोरंजन भी है और स्वास्थ्य की दृष्टि से लाभकार भी।
आप अपने अवयवों को पानी में ढीला छोड़ दीजिए और आकाश की ओर देखते हुए पानी में लेट जाइए, आपको यह देखकर आश्चर्य होगा कि आप डूबते नहीं हैं। पानी में स्थिर रहने का यह ढंग पहले सीखना चाहिए।
शरीर में सिर सब से भारी अवयव है, जिससे नाक को और प्राणियों की तरह पानी के ऊपर रखकर तैरना आरंभ में कठिन होता है।

लाभ

तैरना मनुष्य के लिये बहुत आवश्यक है। तैरने से मनुष्य को अनेक लाभ होते हैं जैसे की:-
(1) हम अपने या दूसरों को डूबने से बचा सकते हैं।
(2) हम अपना स्वास्थ्य अच्छा रख सकते हैं। अच्छी तरह तैरने से आत्मविश्वास बढ़ता है।
(3) यदि आप अच्छा खेले तो खेलो में भी भाग ले सकते है।
जैसे-वाटर पोलो, ओपन वाटर स्विमिंग, तैरना (फ्रीस्टाइल, बैकस्ट्रोक, बटरफ्लाई, ब्रेस्टस्ट्रोक) इत्यादि।

प्रकार या शैलियाँ (स्टाइल्स)

तैरने के प्रमुख प्रकार निम्नलिखित हैं:

छाती के बल तैरना (ब्रेस्ट स्ट्रोक/Breast Stroke)

इसमें तैरनेवाला छाती के बल पानी पर लेटकर निम्नलिखित क्रिया करता है : 
1. दोनों हाथ और पैर ढीले रखकर बदन के नीचे मोड़ना।
2. दोनों हाथों को मिलाकर सामने सीधे करना और साथ साथ दोनों पैर भी घुटने के नीचे हिलाकर सीधे करना।
3. सीधे पैर कैंची की तरह जोर से इकaा करना। इससे पानी जोर से पीछे कटेगा और बदन आगे जायगा।
4. दोनों हाथों से पानी को कंधों की तरफ जोर से दबाना। इससे मुँह पानी के ऊपर आएगा और श्वास लेना आसान होगा। क्रिया 1, 2, 3 में पानी में सिर डुबाकर नाक से साँस छोड़ी जाती है और 4 में पानी से सिर ऊपर निकालकर मुँह से साँस ली जाती है।

पीठ के बल तैरना (बैक स्ट्रोक / Back Stroke)

इसमे तैरनेवाला पानी पर चित लेटता है और उसका सिर थोड़ा उठा रहता है। तैराक को निम्नलिखित क्रिया करनी पड़ती है :
(1) दोनों हाथ मोड़कर कंधे की तरफ लेना और दोनों पैर ढीले रखकर नजदीक लेना।
(2) पानी में सिर के ऊपर हाथ सीधे करना और साथ ही साथ घुटने के नीचे पैर हिलाकर सीधे करना।
(3) कैंची की तरह पैर इकaा करके दोनों हाथ वर्तुलाकार पानी में हिलाकर बदन के नजदीक पानी को दबाते दबाते लाना।
(4) इसी स्थिति में बदन को ढीला रखकर आगे बढ़ना। इस विधि में श्वसन के लिये कोई विशेष क्रिया नहीं करनी पड़ती है।

बैक क्रॉल (Back Crawl)

इसमें हाथ की क्रिया दो प्रकार से होती है : 
(1) दोनों हाथों को बदन के समीप लाते हुए ढीले रखकर मोड़ना और पानी के बाहर निकालते हुए सिर के पीछे पानी में सीधे रखना और पानी को दबाते दबाते दोनों हाथों को बदन के नजदीक जोर से लेना।
(2) उपर्युक्त क्रिया को क्रमश: एक के बाद दूसरे हाथ से लगातार करना। पैर की क्रिया -- दोनों पैर सीधे रखकर घुटने के नीचे और ऊपर हिलाना।

क्रॉल या फ्री स्टाइल (Crawl or Free Style)

इसमे हाथ की क्रिया उसी तरह होती है जैसे ऊपर दूसरे प्रकार में लिखा है। एक के बाद दूसरा हाथ सिर के सामने रखकर पानी नीचे और पीछे दबाना। पानी में हाथ ढीला रखकर बाहर मोड़ते हुए निकालना। पैर को छह बार ऊपर नीचे हिलाना। नीचे हिलाने के समय और ढीला छोड़ना और ऊपर जोर से लेना।
जब दोनों हाथ बाहर निकालते हैं, तब सिर को दाएँ, या बाएँ मोड़कर मुँह से श्वास लेते हैं। पानी में मुँह डूबा रहने पर नाक से श्वास छोड़ते हैं।
इंस्टाग्राम

इंस्टाग्राम एक मोबाइल, डेस्कटॉप और इंटरनेट-आधारित फोटो-साझाकरण एप्लिकेशन है जो उपयोगकर्ताओं को फोटो या वीडियो को सार्वजनिक रूप से या निजी  तौर पर साझा करने की अनुमति देता है। इसकी स्थापना केविन सिस्ट्रॉम और माइक क्रेगर के द्वारा २०१० में की गई थी, और अक्टूबर २०१० में आईओएस ऑपरेटिंग सिस्टम के लिए विशेष रूप से निःशुल्क मोबाइल ऐप के रूप में लॉन्च किया गया था। एंड्रॉइड (प्रचालन तंत्र) डिवाइस के लिए एक संस्करण दो साल बाद, अप्रैल २०१२ में जारी किया गया था, इसके बाद नवंबर २०१२ में फीचर-सीमित वेबसाइट इंटरफ़ेस, और विंडोज़ १० मोबाइल और विंडोज़ १० को अक्टूबर २०१६ में एप्लिकेशन तैयार किये गए। 
इंस्टाग्राम पर आज पंजीकृत सदस्य अनगिनत संख्या में चित्र और वीडियो साझा कर सकते हैं जिसमें वे फिल्टर भी बदल सकते हैं।  साथ ही इन चित्रों के साथ अपना लोकेशन यानी स्थिति भी जोड़ सकते हैं। इसके अलावा जैसे ट्विटर और फेसबुक में हैशटैग जोड़े जाते हैं वैसे ही इस में भी हैशटैग लगाने का विकल्प होता है। साथ ही फोटो और वीडियो के अलावा लिखकर पोस्ट भी कर सकते हैं।